98/315/EY: Neuvoston päätös, tehty 1 päivänä toukokuuta 1998, Yhdistyneen kuningaskunnan liiallisen alijäämän olemassaolosta tehdyn päätöksen kumoamisesta



Virallinen lehti nro L 139 , 11/05/1998 s. 0020 - 0020



NEUVOSTON PÄÄTÖS, tehty 1 päivänä toukokuuta 1998, Yhdistyneen kuningaskunnan liiallisen alijäämän olemassaolosta tehdyn päätöksen kumoamisesta (98/315/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 104 c artiklan 12 kohdan, ottaa huomioon komission suosituksen, sekä katsoo, että talous- ja rahaliiton toinen vaihe alkoi 1 päivänä tammikuuta 1994; perustamissopimuksen 109 e artiklan 4 kohdassa määrätään, että toisen vaiheen aikana jäsenvaltiot pyrkivät välttämään liiallisia julkistalouden alijäämiä, liiallista alijäämää koskevalla menettelyllä päätetään, onko olemassa liiallinen alijäämä, ja kun liiallinen alijäämä on oikaistu, kumotaan kyseinen päätös; liiallisia alijäämiä koskeva menettely määräytyy toisen vaiheen aikana perustamissopimuksen 104 c artiklan mukaan, lukuun ottamatta 1, 9 ja 11 kohtaa; perustamissopimukseen liitetyssä liiallisia alijäämiä koskevasta menettelystä tehdyssä pöytäkirjassa on lisämääräyksiä liiallista alijäämää koskevan menettelyn soveltamisesta; neuvoston asetuksessa (EY) N:o 3605/93 (1) vahvistetaan yksityiskohtaiset säännöt ja määritelmät kyseisen pöytäkirjan soveltamiseksi, neuvosto päätti 26 päivänä syyskuuta 1994 perustamissopimuksen 104 c artiklan 6 kohdan mukaisesti komission suosituksesta, että Yhdistyneessä kuningaskunnassa on liiallinen alijäämä; 104 c artiklan 7 kohdan mukaisesti neuvosto antoi Yhdistyneelle kuningaskunnalle suosituksia liiallisen alijäämän tilanteen lopettamiseksi (2), neuvoston päätös liiallisen alijäämän olemassaolosta kumotaan perustamissopimuksen 104 c artiklan 12 kohdan määräysten mukaisesti, kun liiallinen alijäämä jäsenvaltiossa, jota asia koskee, on neuvoston käsityksen mukaan oikaistu, kun neuvosto kumoaa päätöksen, se toimii komission suosituksesta; Yhdistyneen kuningaskunnan annettua ennen maaliskuun 1 päivää 1998 asetuksen (EY) N:o 3605/93 mukaisesti kertomuksensa ovat seuraavassa esitetyt komission toimittamiin tietoihin perustuvat päätelmät aiheellisia: Julkisyhteisöjen alijäämän on Yhdistyneessä kuningaskunnassa pienentynyt merkittävästi vuodesta 1993 alkaen ja laski 1,9 prosenttia bruttokansantuotteesta vuonna 1997, mikä on selvästi alle perustamissopimuksessa määritellyn viitearvon. Alijäämä ennustetaan pienentyvän edelleen 0,6 prosenttiin bruttokansantuotteesta vuonna 1998. Vuoden 1997 Yhdistyneen kuningaskunnan lähentymisohjelman mukaan julkisen talouden arvioidaan olevan ylijäämäinen vuosikymmenen loppuun mennessä. Julkisyhteisöjen velkasuhde ei ole koskaan ylittänyt perustamissopimuksessa määrättyä viitearvoa, joka on 60 prosenttia; usean vuoden kasvun jälkeen se laski 53,4 prosenttiin vuonna 1997. Alijäämä oli selvästi perustamissopimuksessa määritellyn viitearvon alapuolella vuonna 1997, missä sen odotetaan pysyvän vuonna 1998 ja kääntyvän ylijäämäksi keskipitkällä aikavälillä; julkisyhteisöjen velkasuhde on perustamissopimuksessa määritellyn viitearvon alapuolella, ON TEHNYT TÄMÄN PÄÄTÖKSEN: 1 artikla Kokonaistilanteen arviointi osoittaa, että Yhdistyneen kuningaskunnan liiallisen alijäämän tilanne on oikaistu. 2 artikla Kumotaan Yhdistyneen kuningaskunnan liiallisen alijäämän olemassaolosta 26 päivänä syyskuuta 1994 tehty neuvoston päätös. 3 artikla Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 1 päivänä toukokuuta 1998. Neuvoston puolesta G. BROWN Puheenjohtaja (1) EYVL L 332, 31.12.1993, s. 7 (2) Neuvoston suositukset, annettu 7 päivänä marraskuuta 1994, 24 päivänä heinäkuuta 1995, 16 päivänä syyskuuta 1996 ja 15 päivänä syyskuuta 1997.